[{"text_idx": "#000006", "text": "\"Inimesi praegusel kujul ei oleks ilma taimedeta olemas,\u201c so\u0303nab Tartu u\u0308likooli tehnika ja tehnoloogia doktorant Kristiina Laanemets (30). \"Taimed on nii suur osa meie toidulauast, et ka inimkehade fu\u0308u\u0308silisel kujundamisel on nad ma\u0308nginud ta\u0308htsat rolli.\u201c Taimedel on oluline roll ka veevahetusel. Ku\u0308mme protsenti kogu maailma veeaurust pa\u0308rineb taimedelt, mis arvestades ookeanide ja muude veekogude suurusega on ma\u0308rkimisva\u0308a\u0308rne hulk veeaurust. Maismaal auravast veest on taimedest auranud u\u0308le 60 protsendi."}, {"text_idx": "#000007", "text": "Taimede targad trikidMagevett on maailmas piiratud kogus. Looduses varieerub vee ka\u0308ttesaadavus nii ajas kui ruumis, misto\u0303ttu on taimedel va\u0308lja arenenud oma meetod vee aurumise piiramiseks. Taimepind on kaetud vahaja kihiga, mis takistab vee auramist otse taimest va\u0308lja. Enamus veest aurab taimest va\u0308lja la\u0308bi mikroskoopiliste pooride ehk o\u0303hulo\u0303hede, mida u\u0308mbritsevad sulgrakud. Kuna taimed suudavad o\u0303hulo\u0303hesid sulgedes takistada vee a\u0308ra auramist, pu\u0308sivad nad elus ka siis, kui paar na\u0308dalat vihma ei saja.Kui taimel puuduks vo\u0303ime o\u0303hulo\u0303hesid sulgeda, oleksid taimed varmad kiirelt surema. Taimepoorid koos sulgrakkudega paiknevad lehe epidermise rakkude vahel. O\u0303hulo\u0303hede avamine ja sulgemine muudab ma\u0308rkimisva\u0308a\u0308rselt vee kogust, mida taim lubab endast va\u0308lja aurata."}, {"text_idx": "#000009", "text": "Teadus toidab ja teavitabO\u0303hulo\u0303hede uurimiseks kasutavad teadlased mudelorganismi \u2013 mu\u0308u\u0308rlooka ja selle mutante. Mu\u0308u\u0308rlooga genoom sekveneeriti 2000. aastal. Na\u0308iteks on u\u0308ks uuritavatest mu\u0308u\u0308rlooga mutantidest - slac1 mutant - huvitav sellepa\u0308rast, et geen, mis selles on rikutud, on anioonide va\u0308ljavoolukanal \u2013 u\u0308ks olulisemaid kanaleid o\u0303hulo\u0303hede toimimises. Laanemets selgitab: \"Mutanttaimede uurimine na\u0308itab meile seda, et taimede geneetiline modifitseerimine vo\u0303ib olla kasulik ja vajalik \u2013 eriti piirkondades, kus veevarud on piiratud.\u201c Analu\u0308u\u0308sides mutantseid taimi on vo\u0303imalik leida o\u0303hulo\u0303hede regulatsioonil osalevaid geene, mille muteerumisel kasutab taim vett oluliselt o\u0308konoomsemalt. Selle tulemusena saavutatakse taimede kasv va\u0308iksema veekuluga."}, {"text_idx": "#000010", "text": "Katsetaimi kasvatavad teadlased mullaga ta\u0308idetud pottides, mis on kaetud klaasiga. Seeme asetatakse mulla peale ja taim kasvab nii, et taime juured kasvavad klaasi alla ning u\u0308leja\u0308a\u0308nud klaasi peale. Taim asetatakse o\u0303hukindlasse kambrisse, nii saavad teadlased ta\u0308pselt uurida kambrist sisse ja va\u0308lja liikuva o\u0303hu koostist ja arvutada veehulka, mis taimest aurab. Selle po\u0303hjal saab o\u0303hulo\u0303hede avatust va\u0308lja arvutada. Kambris saab muuta ka keskkonnatingimusi nagu su\u0308sihappegaasi sisaldust ja teha ja\u0308reldusi o\u0303hulo\u0303hede sulgumise ja avanemise reaktsioonide kohta."}, {"text_idx": "#000011", "text": "Tartu u\u0308likooli tehnoloogiainstituudis on uuritud ku\u0308mneid erinevaid mutante, kus o\u0303hulo\u0303hede reaktsioonid on geneetilise modifitseerimise abil muudetud. Eesma\u0308rk on paremini mo\u0303ista taimede veekaotuse regulatsiooni, et oleks vo\u0303imalik tulevikus va\u0308lja to\u0308o\u0308tada kultuurtaimi, mis on o\u0308konoomsema veekasutusega, sa\u0308a\u0308stavad keskkonda ja on vo\u0303imelised kasvama ka kuivemates tingimustes."}, {"text_idx": "#000012", "text": "So\u0303najala po\u0303uatundlikkus so\u0303ltub liigist, mitte kasvutingimustest"}, {"text_idx": "#000013", "text": "TU\u0308 taimebioloogid pakuvad Eesti po\u0303uastele po\u0303ldudele lahendusi"}, {"text_idx": "#000014", "text": "Tartu teadlaste uuringud selgitavad, kuidas mo\u0303jutada taime \"suu\" avamist"}, {"text_idx": "#000027", "text": "La\u0308inud september oli Eestis mo\u0303o\u0303tmisajaloo ko\u0303ige soojem"}, {"text_idx": "#000030", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}]